8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 327 της 13/16 Αυγ. 1984 (ΦΕΚ Α΄ 118) Σύσταση Υπηρεσίας Περιφερειακής Ανάπτυξης Δωδεκανήσου. Άρθρ.1.-Συνιστούμε Υπηρεσία Περιφερειακής Ανάπτυξης Δωδεκανήσου με έδρα τη Ρόδο. Η κατά τόπο αρμοδιότητα της Υπηρεσίας αυτής εκτείνεται στο Νομό Δωδεκανήσου, ο οποίος μεταφέρεται από την υφιστάμενη Υ.Π.Α. Νήσων Ανατολικού Αιγαίου, όπου μέχρι σήμερα υπαγόταν. Άρθρ.2.-Αρμοδιότητες της παραπάνω Υπηρεσίας Περιφερειακής Ανάπτυξης είναι κυρίως, η Περιφερειακή Πολιτική, τα Προγράμματα Περιφερειακής Ανάπτυξης (Ετήσια και πολυετή), οι Δημόσιες και Ιδιωτικές Επενδύσεις, οι Στατιστικές μελέτες και όσες αρμοδιότητες ειδικότερα διαλαμβάνονται στο άρθρ. 43 του Π.Δ. 816/77. Η Υπηρεσία αυτή διαρθρώνεται σε Τμήματα και Γραφεία όπως αυτά προβλέπονται στο άρθρ.43 του Π.Δ. 816/77 για τις λοιπές Υπηρεσίες Περιφερειακής Ανάπτυξης του Υπουργείου Εθνικής Οικονομίας. Η στελέχωση της Υπηρεσίας αυτής θα πραγματοποιηθεί με απόφαση του Υπουργού Εθνικής Οικονομίας. Άρθρ.3.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως. Από της ημερομηνίας αυτής καταργείται κάθε άλλη διάταξη που είναι αντίθετη προς τις διατάξεις του. 